رحيم شاه (انگرېزي: Rahim Shah) يو پښتون سندرغاړی دی، خو هغه يواځې په پښتو ژبه نه بلکه په اردو، پنجابي او سندهي ژبو هم سندرې وييلي.. نوموړي د سندرو وييلو پيل له پېښور ښار نه کړی خو دم مهال په کراچۍ کې مېشت دی او په همدغه ښار کې خپل هنري فعاليت ترسره کوي. په دې وروستيو کې رحيم شاه په يوې مرکه کې دا خبره په ډاگه کړه چې رحيم شاه د هغه اصلي نوم نه دی، او په اصل کې دا د هغه د مشر ورور نوم دی. د Qtv سره په يوه مرکه کې هغه دا هم ووييل چې د هغه اصلي نوم محمد خان دی. نوموړی دم مهال په پاکستان، افغانستان او په غربي نړۍ کې د پښتنو تر مېنځ يو ډېر مشهوره سندرغاړی دی.